ลิงแอฟริกา ให้เบาะแสเกี่ยวกับที่มาของภาษา
(ลิงเขียวแอฟริกาในเซเนกัล),ลิงเขียวแอฟริกาและลิงเวอร์เว็ท หรือที่รู้จักในชื่อ ลิงไข่ฟ้า เพราะไข่หรือลูกอัณฑะของลิงตัวผู้จะเปลี่ยนเป็นสีฟ้าเพื่อดึงดูดลิงตัวเมียในฤดูผสมพันธุ์ ลิงทั้ง 2 ชนิดอาศัยอยู่ในแอฟริกาและเส้นทางวิวัฒนาการของทั้งคู่แยกกันเมื่อ 3,500,000 ปีก่อน นักวิจัยศึกษาพบว่าทั้ง 2 สายพันธุ์มีการแบ่งปันคำศัพท์ที่ใช้สื่อสารกันเมื่อต้องเผชิญกับอันตราย,จูเลีย ฟิชเชอร์ นักวิจัยแห่งสถาบันวิจัยสัตว์ในอันดับวานร ในเมืองเกิททิงเงิน แห่งเยอรมนี เผยว่าราว 30 ปีที่แล้ว มีการค้นพบการเปล่งเสียงเตือนภัยที่มีเอกลักษณ์ของลิงเวอร์เว็ทในทุ่งหญ้าสะวันนา ฝั่งแอฟริกาตะวันออก พวกมันมีเสียงร้องแตกต่างกัน 3 แบบ ขึ้นอยู่กับว่าเจอกับนักล่าชนิดใด,ศัตรูหลักๆ ของลิงแล้ว ก็จะมีเสือดาว งู และนกอินทรี ถ้าเจอเสือดาว ลิงจะร้องเตือนลิงที่อยู่บนต้นไม้ให้รีบลงมาพื้นดิน เพราะเสือดาวสามารถปีนต้นไม้ได้ หรือหากเจองู ลิงก็จะร้องเตือนเพื่อนฝูงให้ยืนนิ่งด้วย 2 ขา ถ้าเจอนกอินทรี ลิงจะร้องให้พรรคพวกตรวจดูท้องฟ้าในขณะที่หาที่กำบังไปด้วย,เสียงเตือนที่ชวนสงสัยว่าเกิดจากอะไร ทำให้นักวิจัยทดสอบกับกลุ่มลิงเขียวแอฟริกาในเซเนกัล ที่เฝ้าสังเกตมานานกว่า 10 ปี โดยใช้โดรนบินไปมาที่ระดับความสูง 60 เมตร หลอกให้เหล่าวานรเชื่อว่าเป็นอันตรายทางอากาศที่ลิงไม่เคยเห็นมาก่อน เมื่อเจ้าจ๋อเห็นโดรนก็ตอบสนองทันที ด้วยการร้องเตือนกันและรีบหนีไปหาที่กำบัง,ที่น่าทึ่งคือ เสียงร้องของลิงเขียวแอฟริกาคล้ายกันกับเสียงร้องเตือนภัยจากนกอินทรีของลิงเวอร์เว็ทในแอฟริกาตะวันออก นั่นหมายถึงแม้วิวัฒนาการแยกกันไปนานแต่โครงสร้างการใช้ภาษาของลิงทั้ง 2 ชนิดยังคงเดิม และชี้ว่าสัตว์เลี้ยงลูกด้วยนมอย่างลิงรวมถึงมนุษย์ ตอบสนองต่อภัยคุกคามและยังสร้างรากฐานทางของภาษาของตนเองด้วย
นักวิจัยศึกษาพบลิงเขียวแอฟริกา และลิงเวอร์เว็ท หรือลิงไข่ฟ้า มีการแบ่งปันคำศัพท์ที่ใช้สื่อสารกันเมื่อต้องเผชิญกับอันตราย
ลิงเขียวแอฟริกา,ลิงเวอร์เว็ท,ลิงแอฟริกา,แบ่งปันคำศัพท์,เบาะแสที่มาของภาษา